CELEX: 62017CN0384
Language: hr
Date: 2017-06-27 00:00:00
Title: Predmet C-384/17: Zahtjev za prethodnu odluku koji je 27. lipnja 2017. uputio Szombathelyi Közigazgatási és Munkaügyi Bíróság (Mađarska) – Dooel Uvoz-Izvoz Skopje Link Logistik N&N protiv Budapest Rendőrfőkapitánya

25.9.2017   
            
            
               HR
            
            
               Službeni list Europske unije
            
            
               C 318/6
            
         Zahtjev za prethodnu odluku koji je 27. lipnja 2017. uputio Szombathelyi Közigazgatási és Munkaügyi Bíróság (Mađarska) – Dooel Uvoz-Izvoz Skopje Link Logistik N&N protiv Budapest Rendőrfőkapitánya
   (Predmet C-384/17)
   (2017/C 318/10)
   Jezik postupka: mađarski
   
      Sud koji je uputio zahtjev
   
   Szombathelyi Közigazgatási és Munkaügyi Bíróság
   
      Stranke glavnog postupka
   
   
      Tužitelj: Dooel Uvoz-Izvoz Skopje Link Logistik N&N
   
      Tuženik: Budapest Rendőrfőkapitánya
   
      Prethodna pitanja
   
   
               1)
            
            
               Je li zahtjev proporcionalnosti utvrđen u članku 9.a Direktive 1999/62/EZ Europskog parlamenta i Vijeća od 17. lipnja 1999. o naknadama koje se naplaćuju za korištenje određenih infrastruktura za teška teretna vozila (1) i koji je Sud Europske unije tumačio u presudi od 22. ožujka 2017., donesenoj u spojenim predmetima C-497/15 i C-498/15, Euro-Team (EU:C:2017:229), izravno primjenjiva odredba Direktive?
            
         
               2)
            
            
               Ako zahtjev proporcionalnosti utvrđen u članku 9.a Direktive 1999/62/EZ Europskog parlamenta i Vijeća od 17. lipnja 1999. o naknadama koje se naplaćuju za korištenje određenih infrastruktura za teška teretna vozila i koji je Sud Europske unije tumačio u presudi od 22. ožujka 2017., donesenoj u spojenim predmetima C-497/15 i C-498/15, Euro-Team (EU:C:2017:229) nije izravno primjenjiva odredba Direktive:
               dopušta li i zahtijeva li tumačenje nacionalnog prava u skladu s pravom Unije da nacionalni sud i nacionalno upravno tijelo — kada u nacionalnom zakonodavstvu u tom pogledu ne postoji nikakav propis — dopune u ovom slučaju relevantno mađarsko zakonodavstvo s materijalnim kriterijima zahtjeva proporcionalnosti utvrđenima u presudi Suda Europske unije od 22. ožujka 2017., donesenoj u spojenim predmetima C-497/15 i C-498/15, Euro-Team (EU:C:2017:229)?
            
         
      (1)  SL 1999., L 187, str. 42. (SL, posebno izdanje na hrvatskom jeziku, poglavlje 7., svezak 6., str. 34.)